[dc]કો[/dc]ઈ કવિ જ્યારે આપણને એમ કહે કે ગમે તેનું મૃત્યુ મને તો અપૂર્ણ કરે છે ત્યારે તરત તો આપણને સમજ પડતી નથી, જેને આપણે ઓળખતાં ય ન હોઈએ એમના જીવનમૃત્યુથી આપણને ક્યો ફેર પડી જવાનો છે ? દોસ્તોએવ્સ્કી જેવા પોતાની નવલકથામાં પ્રત્યેક હત્યા આખરે તો આત્મહત્યા છે એવું ભારપૂર્વક જણાવે. વાત સાદી આટલી કે માત્ર માનવીનું જ નહીં, ગમે તેનું મૃત્યુ આ સૃષ્ટિને કોઈ ને કોઈ રીતે તો અસર કરી જાય છે.